
ДО
ОБЩИНСКИ СЪВЕТ
БУРГАС


Д О К Л А Д Н А   З А П И С К А
от
ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС



ОТНОСНО: Прекратяване на съсобственост между Община Бургас и физическо лице в недвижим имот, представляващ УПИ VII-113 в кв. 14 по плана на в.з. Росенец, землище кв. Крайморие, гр. Бургас, съответен на ПИ с идентификатор 07079.832.113 по одобрените КККР на гр. Бургас, чрез продажба на общинската идеална част от имота.


УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление с вх.№ 94-01-4430/06.02.2024 г., подадено от Н. Н. Н., относно прекратяване на съсобственост в УПИ VII-113 в кв. 14 по плана на в.з. Росенец, землище кв. Крайморие, гр. Бургас, целият с площ 971 кв.м, съответен на ПИ с идентификатор 07079.832.113 по одобрените КККР на гр. Бургас.
Приложен е Нотариален акт за собственост на недвижим имот, вписан в Служба по вписванията - Бургас под № 173, том 3, дело № 560, вх.рег. № 1074/30.01.2023 г., с който Н. Н. Н.е собственик на 750/971 кв. метра идеални части от дворно място, съставляващо  УПИ VII-113 в кв. 14 по плана на в.з. „Росенец“, гр. Бургас, целия с площ 971 кв. метра, при граници: север-УПИ  VI-112, изток-улица, юг-УПИ VIII-114, запад-край на регулацията.
Видно от комбинирана скица-извадка с изх.№ 289/09.08.2021 г., издадена от дирекция „Устройство на територията“ при Община Бургас,  УПИ VII-113, в кв. 14 по действащия ПУП-ПРЗ на в.з. Росенец, землище кв. Крайморие, гр. Бургас, одобрен със Заповед № 136/21.02.1991 г. на Kметa на Община Бургас, целият с площ 971 кв.м, с отреждане „за вилно строителство“ е идентичен на ПИ с идентификатор 07079.832.113, с площ 971 кв.м по КККР на гр. Бургас.
Разликата до пълната площ на УПИ VII-113, в кв. 14 по плана на в.з. Росенец,                  гр. Бургас, в размер на 221/971 кв.м. ид.ч. от имота, е собственост на Община Бургас, съгласно Акт № 9744/04.10.2021 г. за частна общинска собственост.
Цитираното заявление е разгледано в комисия, назначена с моя Заповед № 2895/ 23.08.2022 г. Същата е взела решение, обективирано в протокол от 05.03.2024 г. със становище, че общинската идеална част не отговаря на изискванията на чл.19 от ЗУТ за обособяване на самостоятелен урегулиран поземлен имот и са налице условията за прекратяване на съществуващата съсобственост между Община Бургас и Н. Н. Н. в УПИ VII-113 в кв. 14 по плана на в.з. „Росенец“, гр. Бургас, одобрен със Заповед № 136/21.02.1991 г. на Председателя на ИК на ОНС–гр. Бургас, съответен на ПИ с идентификатор 07079.832.113, с площ 971 кв.м по КККР на гр. Бургас, одобрени със Заповед № 18-9/30.01.2009г. на Началника на СГКК-гр. Бургас, последно изменение от 22.02.2024 г., чрез продажба на общинската идеална част в размер на 221/971 кв.метра  ид.част от имота, по реда на чл. 36, ал. 1, т. 2 от Закона за общинската собственост.
Възложено е изготвяне на пазарна оценка, от правоспособен независим оценител на недвижими имоти, вписан в регистъра на независимите оценители в България, съгласно изискванията на чл.41, ал.2, във връзка с чл.22, ал.3 от ЗОС, за 221/971 кв.м. ид.ч. от посочения имот, определена в размер на 14 170 (четиринадесет хиляди сто и седемдесет) лева, без ДДС.
Данъчната оценка за общинските идеални части от имота е в размер на 4499,10 лева.
С оглед на гореизложеното и в изпълнение на правомощията ми по чл. 73, ал. 1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет - Бургас, като взех предвид решение от 05.03.2024 г. на комисията, назначена с моя Заповед № 2895/23.08.2022 г., което възприемам изцяло, предлагам Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл.36 от Закона за собствеността, чл. 36, ал. 1, т. 2 от Закона за общинската собственост и чл. 41, ал. 1, т. 2 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното

Р Е Ш Е Н И Е:

Да се прекрати съсобствеността между Община Бургас и Н. Н. Н., с ЕГН   и  постоянен адрес:  , чрез продажба на общинските 221/971 (двеста двадесет и един от деветстотин седемдесет и един) кв.м ид.ч. от УПИ VII-113 (седем римско, отреден за имот с планоснимачен номер сто и тринадесет) в кв. 14 (четиринадесет) по действащия ПУП-ПРЗ на в.з. Росенец, гр. Бургас, одобрен със Заповед № 136/ 21.02.1991 г. на Председателя на ИК на ОНС - гр. Бургас, целият с площ 971 (деветстотин седемдесет и един) кв.м, с отреждане „за вилно строителство“, при граници: север-УПИ VI-112, изток-улица, юг-УПИ VIII-114, запад-край на регулацията, съответен на ПИ с идентификатор 07079.832.113 (нула седем нула седем девет точка осем три две точка едно едно три), с площ 971 (деветстотин седемдесет и един) кв.м по КККР на гр. Бургас, одобрени със Заповед № 18-9/ 30.01.2009 г. на Началника на СГКК–гр. Бургас и с последно изменение на кадастралната карта и кадастралните регистри засягащо поземления имот от 22.02.2024 г, при съседи: 07079.832.114, 07079.832.175, 07079.11.620, 07079.832.112, актувани с Акт за частна общинска собственост № 9744/04.10.2021 г, за сумата от    14 170 (четиринадесет хиляди сто и седемдесет) лева, без ДДС.
Приложение: 1. Заявление с вх. № 94-01-4430/06.02.10.2024 г. в Община Бургас; 2. Нотариален акт № 173, том 3, дело № 560, вх. рег. № 1074 от 30.01.2023 г. на Служба по вписванията - Бургас; 3. Комбинирана скица - извадка от ПУП-ПРЗ с изх. № 289/09.08.2021 г., издадена от дирекция УТ при Община Бургас; 4. Скица №         15-203674/28.02.2024 г. издадена от АГКК; 5. Акт №9744/04.10.2021 г. за ЧОС;           6. Протокол от 05.03.2024 г. на комисия, назначена със Заповед № 2895/23.08.2022 г. на Кмета на Община Бургас; 7. Експертна оценка; 8. Удостоверение за данъчна оценка № 5202113788/28.02.2024 г;

